बेगम

बेगम (, , )
मध्य र दक्षिण एसियामा प्रयोग गरिने एक शाही र प्रतिष्ठित महिलाको उपाधि हो जुन बेग वा बे उपाधिको स्त्रीलिङ्गी रूप हो। बेगकी श्रीमती वा छोरीलाई बुझाउन 'बेगम' उपाधिको प्रयोग गर्न गरिन्छ। प्राय: बेगको छोरीलाई बुझाउन बेगमजादी शब्द पनि प्रयोग गरिने गरिन्थ्यो भने त्यसपछि क्रमशः सत्ता वा उच्च सामाजिक स्थितिको सम्मानसूचक उपाधिको रूपमा बेगम शब्दलाई अपनाइएको थियो।Moazzambaig, Begzadi or Begzada. Digg.com: Social News. Retrieved July 8, 2011.

भारतीय उपमहाद्वीप अन्तर्गत विशेषगरी दिल्ली, हैदराबाद, सिन्ध, पञ्जाब, खैबर पख्तुनख्वा र बङ्गालमा बेगमलाई उच्च सामाजिक स्तर वा ठूलो उपलब्धि हासिल गरेकी मुस्लिम महिलाहरूका लागि सम्मान प्रकट गर्ने उपसर्गको रूपमा अनुकूलित गरिएको छ। हाल वर्ग वा विवाहको सन्दर्भमा कुनै पनि महिलाले आफ्नो नामको अगाडि वा पछाडि 'बेगम' उपाधिको प्रयोग गर्ने गरेकाले दक्षिण एसियाका देशहरू; बङ्गलादेश, भारत र पाकिस्तानमा 'बेगम'को अर्थ बेगकी श्रीमती वा छोरी भन्ने हुँदैन। बेगम जस्तै पाश्चात्य जगतमा भने उच्चस्तरीय महिलाहरूलाई डामे वा लेडी जस्ता शब्दहरूको उपाधि प्रयोग गरिन्छ।

 आधुनिक समाजमा 

उज्बेकिस्तान, भारत, पाकिस्तान र बङ्गलादेशमा मुसलमान पुरुषहरूले आफ्नी श्रीमती, छोरी, बहिनी वा विधवा महिलाहरूलाई सम्मानजनक उपाधिको रूपमा पनि यो शब्द प्रयोग गर्ने गरेका छन्।
बङ्गलादेशमा यस शब्दको प्रयोग बङ्गलादेशकी पहिलो प्रथम महिला बेगम फाजिलतुनेसा मुजिब, पूर्व प्रधानमन्त्री बेगम खालेदा जिया र बेगम रओसन इरशादको सम्मानजनक उपाधिको लागि प्रयोग गरिएको छ। यसको प्रयोग उच्च सामाजिक स्तरका महिलाहरू जस्तै परोपकारी, कार्यकर्ता, लेखकहरूको सम्मानमा पनि लेखिन्छ जसमा बेगम रोकेया र बेगम सुफिया कामाल जस्ता धेरै अन्य व्यक्तिहरूको पर्दछन्। सन् १९९१ देखि बङ्गलादेशको प्रधानमन्त्रीका रूपमा पालैपालो नियुक्त भएका खालिदा जिया र शेख हसिनालाई 'जुझारु बेगम' उपनाम दिइएको थियो।

 सन्दर्भ सामग्रीहरू 

श्रेणी:विकी विमिन एडिटाथन २०२५ मा बनाइएका वा सुधारिएका लेखहरू